KINNITATUD
Kaitseväe juhataja 27.03.2024 
käskkirjaga nr 548

KAITSEVÄE PEASTAABI KÜBEROSAKONNA 
 PÕHIMÄÄRUS

I. Üldsätted

1.	Küberosakond (edaspidi osakond) on Kaitseväe peastaabi (edaspidi peastaap) allüksus. 

2.	Osakonna ülem on aruandekohustuslik peastaabi ülema ees.

II. Osakonna juhtimine

3.	Osakonda juhib osakonna ülem.

4.	Osakonna ülem allub vahetult peastaabi ülemale.

5.	Osakonna ülema äraolekul täidab tema ülesandeid ametijuhendis määratud osakonna teenistuja.

6.	Isikkoosseisu teenistuskohustused, pädevus, õigused ja alluvus määratakse kindlaks käesolevas põhimääruses ning nende ameti- või tööjuhendis, mille kinnitab peastaabi ülem.

III. Osakonna ülesanded

7.	Osakonna ülesanne on peastaabi juhtimistoetuse korraldamine koostöös küberväejuhatusega.

8.	Ülesande täitmiseks osakond:
1)	annab erialase planeerimise sisendi;
2)	kontrollib Kaitseväe juhtimistoetuse süsteemi ja juhtimistoetuseüksuste lahinguvalmidust ning hindab väljaõpet;
3)	täidab Kaitseväe peastaabi asukohapunkti salastatud teabe töötlussüsteemide peakasutaja ülesandeid. 

9.	Osakond muude ülesannete täitmisel:
1)	töötab koostöös küberväejuhatusega välja oma tegevusvaldkonda kuuluvate õigusaktide eelnõud või annab oma pädevuse piires sisendi nende väljatöötamisel;
2)	korraldab koostöös küberväejuhatusega oma tegevusvaldkonda kuuluvate lepingute väljatöötamist ja sõlmimist ning jälgib lepingutega võetud kohustuste täitmist;
3)	esitab arvamusi ja teeb ettepanekuid teiste ametkondade poolt ettevalmistatud Kaitseväe tegevust puudutavate osakonna tegevusvaldkonda käsitlevate või sellega seotud õigusaktide eelnõude kooskõlastamisel;
4)	osutab teiste ametkondade tegevusse puutuvate küsimuste lahendamisel teistele struktuuriüksustele abi ja teeb nendega tegevusvaldkonna piires koostööd;
5)	vaatab läbi osakonnale suunatud märgukirjad ja muud dokumendid ning valmistab ette vastuste ja vajadusel muude dokumentide projektid.

IV. Osakonna ülem

10.	Osakonna ülema teenistuskohutused ja õigused sätestab Kaitseväe peastaabi põhimäärus ja ametijuhend.
V. Osakonna dokumendiplank

11.	Osakonna ülemal ja osakonna ülema kooskõlastusel osakonna teenistujatel on oma tegevusvaldkonda kuuluvate ülesannete täitmisel õigus kasutada Kaitseväe dokumendiplanki.